CELEX: 62008TN0527
Language: et
Date: 2008-12-04 00:00:00
Title: Kohtuasi T-527/08: 4. detsembril 2008 esitatud hagi — Komisjon versus TMT Pragma

7.2.2009   
            
            
               ET
            
            
               Euroopa Liidu Teataja
            
            
               C 32/46
            
         4. detsembril 2008 esitatud hagi — Komisjon versus TMT Pragma
   (Kohtuasi T-527/08)
   (2009/C 32/89)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: advokaat M. Moretto, A.M. Rouchaud-Joët ja F. Mirza)
   
      Kostja: TMT Pragma Srl (Rooma, Itaalia)
   Hageja nõuded
   
               —
            
            
               Mõista kostjalt komisjoni kasuks välja põhivõlg summas 30 700,23 eurot koos Hispaania õigusest tuleneva intressiga, arvestades seda alates 29. augustist 2004 kuni võla täieliku tasumiseni;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Käesoleva hagi esemeks on nõue mõista kostjalt välja 30 700,23 euro suurune summa koos intressidega. Nimetatud summa vastab sellele osale toetusest, mis hageja maksis teadusuuringute ja tehnoloogiaarenduse IV raamprogrammi raames sõlmitud lepingu nr UR-96-SC.1105 alusel. Teiste Euroopa teadusuuringute keskustega sõlmitud leping nägi ette projekti „Integrated urban transport concepts and market orientated urban transport systems/on demand urnan transport systems — INTRAMUROS” elluviimise.
   Hageja väidab oma nõuete toetuseks, et 2000. aasta juunis läbi viidud auditi tulemusena selgus, et teatavad personalikulud, reisi- ja elamiskulud ning tarbe- ja infotehnoloogia vahendite kulud ei olnud põhjendatud ega seega projektiga hõlmatud.
   Komisjon kohustas kostjat 14. juuli 2004. aasta võlateatega maksma asjaomase rahasumma koos võimalike intressidega, kui summat ei tasuta.